### A N U N Ț

În conformitate cu prevederile art. 554 din Ordonanța de urgență a Guvernului nr. 57/2019 *privind Codul administrativ*, cu modificările și completările ulterioare și ale Hotărârii de Guvern nr. 1336/2022 *pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice,*

Consiliul Județean Cluj organizează **EXAMEN DE PROMOVARE ÎN GRAD PROFESIONAL imediat superior celui deținut** pentru următoarele funcții contractuale de execuție:

|  |  |  |  |  |
| --- | --- | --- | --- | --- |
| Nr. crt | Funcția contractuală | Grad profesional deținut | Grad profesional după promovare | Structura funcțională |
| 1 | Inspector de specialitate | II | I | Compartimentul Administrare și Funcționare |
| 2 | Inspector de specialitate | I | IA | Compartimentul Pază și Securitate |

**DATA, ORA și LOCUL de desfășurare a examenului:**

**Examenul de promovare** în grad profesional imedit superior **constă în susținerea unei probe scrise,** în data de **26.03.2024 ora 1000**, la sediul Direcției de Administrare și Exploatare a Stadionului "Cluj Arena", Cluj-Napoca, Aleea Stadionului, nr. 2.

**CONDIȚII pentru participarea la examen:**

Pentru a participa la examenul de promovare în grade sau trepte profesionale imediat superioare, candidatul trebuie să îndeplinească cumulativ următoarele condiţii:

a) să fi obţinut calificativul "foarte bine" la evaluarea performanţelor profesionale individuale cel puţin de două ori în ultimii 3 ani, în care acesta s-a aflat în activitate.

b) să aibă o vechime de 3 ani în gradul profesional deținut.

**DOSARUL DE ÎNSCRIERE LA EXAMEN** se depune de către candidaţi în termen de 5 zile lucrătoare de la data afişării anunţului privind organizarea examenului de promovare în grade profesional, respectiv în perioada **12.03.2024 – 18.03.2024** la sediul Consiliului Judeţean Cluj, camera 305, Serviciul Resurse Umane, guvernanță Corporativă şi va conţine în mod obligatoriu:

1. cerere de înscriere, conform formularului anexat;
2. adeverinţe eliberate de angajatori din care să reiasă vechimea în gradul sau treapta profesională din care promovează;
3. copii ale rapoartelor de evaluare a performanţelor profesionale din ultimii 3 ani în care s-a aflat în activitate.

**Modalitatea de desfășurare a examenului:**

* Examenul de promovare constă în următoarele etape:
* selecția dosarelor de examen în termen de două zile lucrătoare de la expirarea termenului de depunere a dosarelor, pe baza îndeplinirii condițiilor de participare la examen;
* proba scrisă.

Se pot prezenta la următoarea etapă numai candidaţii declaraţi „admis” la etapa precedentă.

* Proba scrisă constă în redactarea unei lucrări și/sau în rezolvarea unor teste-grilă.
* Subiectele pentru proba scrisă se stabilesc pe baza bibliografiei și a tematicii de examen.
* Comisia de concurs stabileşte punctajul maxim pentru fiecare subiect, care se comunică odată cu subiectele şi se afişează la locul desfăşurării concursului.
* Durata probei scrise se stabileşte de comisia de concurs în funcţie de gradul de dificultate şi complexitate al subiectelor, dar nu poate depăşi 3 ore.
* Pentru proba scrisă se stabilește un punctaj de maximum 100 de puncte.
* Sunt declaraţi admişi la proba scrisă candidaţii care au obţinut minimum 50 de puncte.
* Comunicarea rezultatelor la fiecare probă se realizează prin afişare la sediul şi pe pagina de internet a Consiliului Județean Cluj, în termen de o zi lucrătoare de la data finalizării probei şi conţine atât punctajul obţinut, cât şi menţiunea „admis“ sau „respins“, după caz.
* După afişarea rezultatelor obţinute la selecţia dosarelor de înscriere și proba scrisă candidaţii nemulţumiţi pot depune contestaţie la compartimentul resurse umane, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise, sub sancţiunea decăderii din acest drept.
* Afişarea rezultatelor obţinute de candidaţi la probele concursului, precum şi afişarea rezultatelor soluţionării contestaţiilor şi a rezultatelor finale ale concursului se realizează folosindu-se codul numeric pentru identificare atribuit fiecărui candidat.

**BIBLIOGRAFIA și TEMATICA**

**pentru examenul de promovare în grad profesional din cadrul**

**Compartimentului Administrare și Funcționare**

1. **Ordonanța de urgență a Guvernului nr. 57/2019** privind codul administrativ, cu modificările şi completările ulterioare;

**cu Tematica**:

* Partea a III- Administrația publică locală -Titlul V Autoritățile administrației publice locale:
* Capitolul VI Consiliul Județean - Secțiunea 1 Constituirea Consiliului Județean și Secțiunea a 2-a Funcționarea Consiliului Județean;
* Capitolul VII Președintele și vicepreședinții Consiliului Județean – Secțiunea 1 Dispoziții generale și Secțiunea a 2-a Rolul și atribuțiile președintelui Consiliului Județean;

1. **Legea nr. 544/2001** privind liberul acces la informațiile de interes public, cu modificările și completările ulterioare;

**cu Tematica:** Legea nr. 544/2001 privind liberul acces la informațiile de interes public, cu modificările și completările ulterioare- integral;

1. **Legea nr. 319/2006** a securității și sănătății în muncă, cu modificările și completările ulterioare;

**cu Tematica:**

* Capitolul III – Obligațiile angajatorilor;
* Capitolul IV – Obligațiile lucrătorilor.

1. **Legea nr. 296/2023** privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare

**cu Tematica**: Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare- integral;

1. **Legea nr. 70/2015** pentru întărirea disciplinei financiare privind operaţiunile de încasări şi plăţi în numerar şi pentru modificarea şi completarea Ordonanţei de urgenţă a Guvernului nr. 193/2002 privind introducerea sistemelor moderne de plată, cu modificările și completările ulterioare,

**cu Tematica**: Legea nr. 70/2015 pentru întărirea disciplinei financiare privind operaţiunile de încasări şi plăţi în numerar şi pentru modificarea şi completarea Ordonanţei de urgenţă a Guvernului nr. 193/2002 privind introducerea sistemelor moderne de plată, cu modificările și completările ulterioare – integral.

**BIBLIOGRAFIA și TEMATICA**

**pentru examenul de promovare în grad profesional din cadrul**

**Compartimentului Pază și Securitate**

1. **Ordonanța de urgență a Guvernului nr. 57/2019** privind codul administrativ, cu modificările şi completările ulterioare;

**cu Tematica**:

* Partea a III- Administrația publică locală -Titlul V Autoritățile administrației publice locale:
* Capitolul VI Consiliul Județean - Secțiunea 1 Constituirea Consiliului Județean și Secțiunea a 2-a Funcționarea Consiliului Județean;
* Capitolul VII Președintele și vicepreședinții Consiliului Județean – Secțiunea 1 Dispoziții generale și Secțiunea a 2-a Rolul și atribuțiile președintelui Consiliului Județean;

1. **Legea nr. 544/2001** privind liberul acces la informațiile de interes public, cu modificările și completările ulterioare;

**cu Tematica:** Legea nr. 544/2001 privind liberul acces la informațiile de interes public, cu modificările și completările ulterioare- integral;

1. **Legea nr. 319/2006** a securității și sănătății în muncă, cu modificările și completările ulterioare;

**cu Tematica:**

* Capitolul III – Obligațiile angajatorilor;
* Capitolul IV – Obligațiile lucrătorilor.

1. **Legea nr. 333/2003, republicată** privind paza obiectivelor, bunurilor, valorilor şi protecţia persoanelor, cu modificările și completările ulterioare,

**cu Tematica:** Legea nr. 333/2003, republicată privind paza obiectivelor, bunurilor, valorilor şi protecţia persoanelor, cu modificările și completările ulterioare - integral

Pentru toate actele normative mai sus menționate în cadrul Bibilografiei și Tematicii, forma valabilă se considera aceea având toate modificările și completările ulterioare, până la ziua publicării anunțului.

Informații suplimentare se pot obține la adresa <https://cjcluj.ro/concurs/> sau la sediul Consiliului Județean Cluj, Calea Dorobanților nr. 106 – Serviciul Resurse Umane, Guvernanță Corporativă, camera 305, persoana de contact Simona Man, consilier, email [simona.man@cjcluj.ro](mailto:simona.man@cjcluj.ro), tel/fax 0372-640024.

Anexăm: Formularul de înscriere.

**Afişat în data de 12.03.2024 ora 08:00, la sediul și pe pagina de internet a Consiliului Județean Cluj**